  Анжелика Тихонова корреспондент Удмуртиысь Тол Бабай Москваын Дед Морозъёслэн йӧскалыккуспо фестивалязы пыриськоз. Ужрад 14-15 толсуре ВДНХ-ын ортчоз. Со сярысь Москваысь мэрлэн нимлыко сайтаз ивортэмын. Адӟытонъёсъя центре лыктӥсьёс Россиысь но мукет кунъёсысь тол песятайёсын тодматскыны быгатозы.  1 номеро «Центральный» павильон азьын люкаськемъёсты Удмуртиысь Тол Бабай, Великий Устюгысь Дед Мороз, Осетиысь Артхурон, Мордовиысь Мороз Атя, Армениысь Дзмер Пап, Чувашиысь Хил Мучи но Карелиысь Паккайне ӟечкылалозы Валтӥсь пырон азьын куноосты йӧскалык дӥсьёсын пӧрмытскем Дед Морозъёс но Снегурочкаос пумиталозы. Соосын ӵош калык духовой оркестр шудэм улсын улсын шествие пыриськыны, кылбур лыдӟисьёсты, кырӟасьёсты кылзыны но эктӥсьёсты учкыны быгатоз.  Та аспӧртэм, яркыт фестиваль нылпиослы но, мӧйыослы но кельшоз. Выль ар азьын ортчись праздникын трос гинэ шулдыръяськонъёс луозы, нош валтӥсез – со адямиослы пӧртэм калыкъёслэн лулчеберетъёссы но йылолъёссы сярысь тодыны луонлык кузьмалоз Виталий Сучков, Москваысь йӧскалык политикая но улосвылкуспо герӟетъёсъя департаментлэн кивалтӥсезВДНХ-лэн павильонъёсыз дорын чаен но йӧскалык пӧрамъёсын куноятозы. Озьы ик туспуктэм лэсьтон интыос ужалозы, мылкыд карисьёс понна викторинаос ортчытозы, вормисьёсты кузьымъёсын пусъёзы. Фестиваль 12 часысен 20 часозь ужалоз.  Тодэ вайытом, азьвылгес Тол Бабай бигер Кыш Бабаез ӟечкыланы ветлӥз, нош 27-тӥ толсуре Ижкаре Выль ар кызэз ӝуатыны лыктоз.  Тегъёс: Мерлык Лулчеберет Москва Удмуртия ТолБабай Выльар  